Άνδρη Θεοδότου

Η Άνδρη Θεοδότου (Λευκωσία, 21 Αυγούστου 1976 - ) είναι Κύπρια ηθοποιός και σεναριογράφος.

 Πρώτα χρόνια 
Γεννήθηκε το 1976 στην Λευκωσία όπου και μεγάλωσε. Σε ηλικία 18 ετών μετακόμισε στην Αθήνα ξεκινώντας τις σπουδές της στην ψυχολογία στο Πάντειο Πανεπιστήμιο. Παράλληλα αποφάσισε να ασχοληθεί με την υποκριτική. Έτσι ξεκίνησε σπουδές θεάτρου στο Θέατρο Τέχνης «Κάρολος Κουν» απ' όπου αποφοίτησε κάποια χρόνια μετά. Ακόμη παρακολούθησε μαθήματα θεάτρου και μιούζικαλ στο Τhe Ηertfortshire Τheater and Μusical School στο Λονδίνο.

 Βιογραφικό 
Ξεκίνησε την καριέρα της ως ηθοποιός στο θέατρο ενώ ακόμη ήταν φοιτήτρια. Πιο συγκεκριμένα το 1997 έλαβε μέρος στην παράσταση «Μια συνάντηση κάπου αλλού» ενώ μία από τις πρώτες μεγάλες της δουλειές ως ηθοποιός ήταν τη σεζόν 2000-2001 όταν συμμετείχε στην παράσταση «Η δίαιτα του αστροναύτη» σε σκηνοθεσία Σταμάτη Φασουλή στο Θέατρο Αλίκη. Το 2001, έκανε το τηλεοπτικό της ντεμπούτο συμμετέχοντας στο καστ της κωμικής σειράς Νιρβάνα. Ακολούθησαν διάφορες συμμετοχές στο θέατρο ως ηθοποιός. 

Τη σεζόν 2010-2011, ερμήνευσε το ρόλο της Κύπριας ψυχολόγου Ιωάννας Ιωάννου στην κωμική σειρά του Mega Channel Η γενιά των 592 ευρώ. Το 2014, συμμετείχε σε επεισόδια των σειρών Καλές δουλειές και Μην αρχίζεις τη μουρμούρα. Το 2015, ανέλαβε την διασκευή των θεατρικών έργων «Το φάντασμα του Κάντερβιλ» και «Οι φανταστικές περιπέτειες του Βαρώνου Μυνχάουζεν».

Έγινε ιδιαίτερα γνωστή στο ευρύ κοινό τη σεζόν 2016-2017. Εκείνη την περίοδο ανέλαβε το ρόλο της Σύλβιας Σοφοκλέους στην καθημερινή κωμική σειρά του Alpha TV Έλα στη θέση μου. Η παρουσία της στη σειρά συνεχίζεται μέχρι σήμερα για τέταρτη σεζόν. Από το 2018 μέχρι σήμερα υπογράφει ως σεναριογράφος την κυπριακή κωμική σειρά Η Φαμίλια που το 2019 απέσπασε παγκόσμια διάκριση στο διαγωνισμό International Format Awards 2019. Το 2022 σειρά Τα νεοκλασικά στο επεισόδιο "Οι κληρονόμοι" στον ρόλο της Ρούλας στον Alpha και στη σειρά Εκτός υπηρεσίας στον ρόλο της Σοφίας Μπακάλη στον ΑΝΤ1.

Τη σεζόν 2024-2025, έπαιξε στη μεταφορά του θεατρικού έργου Ο επιθεωρητής του Νικολάι Γκόγκολ στο θέατρο Γκλόρια, σε σκηνοθεσία του Γιάννη Κακλέα.

 Προσωπική ζωή 
Το 1996 ξεκίνησε τη σχέση της με τον επίσης ηθοποιό και σκηνοθέτη Δημήτρη Δεγαΐτη. Το ζευγάρι παντρεύτηκε το 2001. Κάποια χρόνια μετά ήρθε στη ζωή η κόρη τους Διώνη Δεγαΐτη.

 Φιλμογραφία 
 Τηλεόραση  
+ Έτος  Τίτλος Προγράμματος Κανάλι  Ρόλος Σημειώσεις2001-2002ΝιρβάναALPHAβασικό καστ 2010-2011Η γενιά των 592 ευρώMEGAΙωάννα Ιωάννου πρωταγωνιστικός ρόλος 2014Καλές δουλειέςANT1Μαριάντζελα Επεισόδιο: "Ραπανάκια για την όρεξη" Μην αρχίζεις τη μουρμούραALPHAΛένια 1 επεισόδιο 2016-2021 Έλα στη θέση μουALPHAΣύλβια Σοφοκλέους πρωταγωνιστικός ρόλος2022Τα νεοκλασικάALPHAΡούλαΕπεισόδιο Οι κληρονόμοιΕκτός υπηρεσίαςΑΝΤ1Σοφία Μπακάληπρωταγωνιστικός ρόλος

 Κινηματογράφος 
+ΈτοςΤίτλος Κινηματογραφικής ΤαινίαςΡόλος1999 Επικήδειος

 Θεατρογραφία 
+Ως ηθοποιός ΈτοςΤίτλος θεατρικής παράστασηςΧώρος1999Μια συνάντηση κάπου αλλούΘέατρο Τέχνης «Κάρολος Κουν» 2000-2001Η δίαιτα του αστροναύτη Θέατρο Αλίκη2009-2010Αλαντίν Θέατρο Τέχνης «Κάρολος Κουν» 2013-2014Η γειτονιά των αγγέλωνΕθνικό Θέατρο2015Εκκλησιάζουσεςπεριοδεία 2016-2017Ας ερχόσουν για λίγο Θέατρο Ακροπόλ 2017 Ο αλαβροστοισειώτης Θέατρο Πειραιώς 2602017-2018 Καινούργια σελίδα  Θέατρο Μικρό Γκλόρια2018 ΘεσμοφοριάζουσεςΑρχαίο Θέατρο Επιδαύρου2019 Ικέτιδες2023-2024Σεσουάρ για δολοφόνουςΘέατρο Λαμπέτη2024-2025Ο επιθεωρητήςΘέατρο Γκλόρια

+Ως συγγραφέας ΈτοςΤίτλος θεατρικής παράστασης2015Το φάντασμα του ΚάντερβιλΟι φανταστικές περιπέτειες του Βαρώνου Μυνχάουζεν2016 Ο Σέρλοκ Χολμς και το Γαλάζιο Ρουμπίνι2017Φιλιώ Χαϊδεμένου Πινόκιο2018 Το Φτερωτό ΆλογοΑλαντίν 2019 Ανθρωποφύλακες

Παραπομπές


Κατηγορία:Κύπριοι ηθοποιοί θεάτρου
Κατηγορία:Κύπριοι ηθοποιοί κινηματογράφου
Κατηγορία:Κύπριοι ηθοποιοί τηλεόρασης